ai4bharat/Pralekha huggingface dataset:
PIB Headquarters
புள்ளியியல் தினம் கொண்டாட்டம்
பொருளாதார திட்டமிடல் மற்றும் புள்ளியியல் வளர்ச்சியில் பேராசிரியர் பி.சி. மகாலனோபிஸ் ஆற்றிய அளப்பரிய பங்கினை அங்கீகரிக்கும் விதமாக, அவரது பிறந்த நாளான ஜூன் 29 ஆம் தேதியை, மத்திய அரசு ஆண்டு தோறும் “புள்ளியியல் தினம்” ஆக கொண்டாடி வருகிறது. பொதுமக்களிடையே, குறிப்பாக இளைய தலைமுறையினரிடையே, சமூக-பொருளாதார திட்டமிடல் மற்றும் கொள்கை வகுத்தலில் புள்ளியியலின் பங்கு குறித்து விழிப்புணர்வை ஏற்படுத்துவதே இதன் நோக்கமாகும்.
அதன்படி, புள்ளியியல் தினம், தேசிய புள்ளியியல் அலுவலக, தமிழ்நாடு வடக்கு மண்டல கள செயல்பாட்டுக் கோட்டத்தின் சார்பில், சென்னை சாஸ்திரிபவனில் இன்று  கொண்டாடப்பட்டது. “நீடித்த வளர்ச்சிக்கான இலக்கு” என்பதே இந்த ஆண்டு கொண்டாட்டத்தின் மையக் கருத்தாகும். தேசிய புள்ளியியல் அலுவலக மண்டல துணைத் தலைமை இயக்குநர் டாக்டர் எஸ் துரைராஜூ தலைமையில் நடைபெற்ற இந்த விழாவில், புள்ளியியல் மற்றும் திட்ட அமலாக்கத் துறையின் முன்னாள் துணைத் தலைமை இயக்குநர் திரு ஆர் எல் நரசிம்மன் தலைமை விருந்தினராக கலந்து கொண்டார். முன்னாள் இயக்குநர் திரு என் ஏகாம்பரம், தேசிய மாதிரி மதிப்பீட்டு நிறுவனத்தின் முன்னாள் துணைத் தலைமை இயக்குநர்கள் திரு ஜி சுப்பிரமணியன் மற்றும் ஜி சிவசுப்பிரமணியன் ஆகியோர் கவுரவ விருந்தினர்களாக கலந்து கொண்டனர். திருமதி சுசாமா ராச்சேல் மேத்யூஸ் வரவேற்புரையாற்றினார்.
நிகழ்ச்சியில் தலைமை உரையாற்றிய டாக்டர் எஸ் துரைராஜூ, சமூக, பொருளாதார மற்றும் சுற்றுச்சூழல் மேம்பாட்டில் நீடித்த வளர்ச்சிக்கான இலக்கு குறித்து விரிவாக எடுத்துரைத்தார். ஐநா சபையால் ஏற்றுக்கொள்ளப்பட்ட 17 இலக்குகள் மற்றும் அதனுடன் தொடர்புடைய 169 குறிக்கோள்கள் குறித்தும் அவர் விவரித்தார். அரசுத் திட்டப் பணிகளை கண்காணிக்கும் ஒட்டுமொத்த பொறுப்பு நித்தி ஆயோக் வசம் ஒப்படைக்கப்பட்டு இருப்பதாகவும் அவர் குறிப்பிட்டார். நேரப் பயன்பாட்டு அளவீடு, தேசிய குடும்ப நல அளவீடு, பல்குறியீட்டு அளவீடு மற்றும் பொருளாதார கணக்கெடுப்பு , போன்றவை நீடித்த வளர்ச்சிக்கான இலக்கினை அடைய புள்ளியியல் மற்றும் திட்ட அமலாக்கத்துறையால் அண்மையில் மேற்கொள்ளப்பட்ட முன்முயற்சிகள் என்றும் அவர் குறிப்பிட்டார். இதுதவிர தொழிலாளர் பலம், சேவைத் துறை, விவசாயம் சாராத பிற துறைகள் தொடர்பான கணக்கெடுப்புகளுடன், விவசாயிகள் / விவசாயக் குடும்பத்தினரின் நிலைமை மதிப்பீட்டு ஆய்வும் இத்துறையால் மேற்கொள்ளப்படுவதாக அவர் தெரிவித்தார்.
இந்த கொண்டாட்டத்தின் ஒருபகுதியாக, சென்னையில் உள்ள பல்வேறு கல்லூரிகளில், தேசிய புள்ளியியல் அலுவலகத்தால் நடத்தப்பட்ட கட்டுரைப் போட்டியில் வெற்றி பெற்ற மாணவர்கள் மற்றும் தேசிய புள்ளியியல் அலுவலக பணியாளர்களுக்கு பரிசுகள் மற்றும் சான்றிதழ்களும் இந்த நிகழ்ச்சியில் வழங்கப்பட்டது. உதவி இயக்குநர் திரு கே எல் கே சூரியநாதன் நன்றி கூறினார்.
பாதுகாப்பு அமைச்சகம்
டிஆர்டிஓ நிலத்தடி வெடிமருந்து சேமிப்பு கட்டமைப்பின் வடிவமைப்பு சரிபார்ப்பு சோதனையை நடத்தியது
டெல்லியிலுள்ள பாதுகாப்பு ஆராய்ச்சி மற்றும் மேம்பாட்டு அமைப்பின்  ஆய்வகமான தீ, வெடிப்பு மற்றும் சுற்றுச்சூழல் பாதுகாப்பு மையம் , நிலத்தடி வெடிமருந்து சேமிப்பு வசதியை வடிவமைத்து உருவாக்கியுள்ளது. இது வெடி மருந்து வெடிக்கும் போது ஏற்படும் விளைவுகளை கணிசமாகக் குறைக்கிறது.
இந்த நிலத்தடி வெடிமருந்து சேமிப்பு கட்டமைப்பின் வடிவமைப்பு சரிபார்ப்பு சோதனை 2023 ஏப்ரல் 30-ம் தேதியன்று வெற்றிகரமாக நடத்தப்பட்டது. ஆயுதப் படைகள் முன்னிலையில், நிலத்தடி அறை ஒன்றில் 5,000 கிலோ டிஎன்டியை வெடிக்கச் செய்து இந்த சோதனை நடத்தப்பட்டது. இச்சோதனையின் போது பதிவுசெய்யப்பட்ட அனைத்து அளவுருக்களும், தேவையான மதிப்புகளுடன் பொருந்துகின்றன. ஓர் அறையில் வைத்திருக்கும் வெடி மருந்து வெடிக்கும்போது, அருகில் உள்ள அறைக்கு எந்த சேதமும் ஏற்படாமல் உறுதி செய்ய இந்த சோதனை நடத்தப்பட்டது.
வெடிமருந்து சேமிப்பு கட்டமைப்புகளுக்கு அதிக பாதுகாப்பு தூரம் தேவைப்படுவதால், போதுமான நிலம் கிடைக்காததால், ஆயுதப்படைகள் தங்களுக்கு தேவையான வெடிமருந்துகளை சேமித்து வைப்பதில் சிரமப்படுகின்றன. வெடிமருந்துகள் நிலத்தடியில் சேமிக்கப்படும் போது பாதுகாப்பு தூரம் கணிசமாகக் குறைகிறது. தற்போதைய வடிவமைப்புகளுடன் ஒப்பிடுகையில், இந்த சோதனை பாதுகாப்பு தூரம் மற்றும் செலவை 50 சதவீதம் குறைத்துள்ளது. .
பாதுகாப்புத் துறையின் செயலாளர், டிஆர்டிஓ ஆராய்ச்சி மற்றும் மேம்பாட்டுத் துறை தலைவர் ஆகியோர் இந்த சோதனையில் ஈடுபட்ட குழுக்களுக்கு வாழ்த்து தெரிவித்தனர்.
PIB Headquarters
பி.எஸ்.என்.எல்-ன் தனலட்சுமி தள்ளுபடி திட்டம் நீட்டிப்பு
பி.எஸ்.என்.எல்-ன் நிறுவனம், தனலட்சுமி தள்ளுபடி திட்டத்தை நவம்பர் 23, 2018 வரை நீட்டித்துள்ளது.
இந்த திட்டத்தின்படி, 07.11.2018 முதல் 23.11.2018 வரை தங்களின் தற்போதைய தொலைபேசி, ப்ராட்பான்ட் மற்றும் செல்பேசி கட்டணங்களை செலுத்தும் பி.எஸ்.என்.எல் வாடிக்கையாளர்கள், அவர்கள் செலுத்தும் தொகையில் ஒரு சதவீதம் தள்ளுபடியாக கணக்கிடப்பட்டு, அடுத்துவரும் கட்டண தொகையில் கழித்துக் கொள்ளப்படும். எண்டர்பிரைசஸ் வாடிகையாளர்களுக்கு 2 சதவீதம், வருங்கால கட்டணங்கள் மற்றும் முன்கூட்டியே பணம் செலுத்துவோருக்கு 3 சதவீதம் தள்ளுபடி ஆகிய சலுகைகள் தொடரும் என்று பி.எஸ்.என்.எல் தமிழ்நாடு வட்டத்தின், சென்னை தலைமை பொதுமேலாளர் திரு. வி. ராஜூ பத்திரிகைக் குறிப்பில் தெரிவித்துள்ளார்.
ரசாயனம் மற்றும் உரங்கள் அமைச்சகம்
இந்தியாவில் மருந்து உற்பத்தி – மருந்து தொழில் நுட்பத் துறையில் ஆராய்ச்சி, மேம்பாடு, கண்டுபிடிப்புகளுக்கான தேசிய கொள்கை மற்றும் மருந்து உற்பத்தி தொழில்நுட்பத் துறையில் ஆராய்ச்சி, கண்டுபிடிப்புகளை ஊக்குவிப்பதற்கான திட்டத்தை டாக்டர் மன்சுக் மாண்டவியா அறிமுகப்படுத்துகிறார்
இந்தியாவில் மருந்து உற்பத்தி – மருந்து தொழில் நுட்பத் துறையில் ஆராய்ச்சி, மேம்பாடு, கண்டுபிடிப்புகளுக்கான தேசிய கொள்கை மற்றும் மருந்து உற்பத்தி தொழில்நுட்பத் துறையில் ஆராய்ச்சி, கண்டுபிடிப்புகளை ஊக்குவிப்பதற்கான திட்டத்தை மத்திய ரசாயனம், உரம், சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா அறிமுகப்படுத்துகிறார். இந்நிகழ்ச்சி நாளை இந்தியா சர்வதேச மையத்தில் மருந்து துறை சார்பில் நடைபெற உள்ளது.
இந்தியாவில் மருந்து உற்பத்தி - மருந்து தொழில்நுட்பத் துறையில் ஆராய்ச்சி மற்றும் மேம்பாட்டுக்கான தேசிய கொள்கை அடுத்த பத்தாண்டுகளில் இத்துறையை 120-130 பில்லியன் அமெரிக்க டாலராக உயர்த்தவும், மொத்த உள்நாட்டு உற்பத்தியில், அதன் பங்களிப்பை சுமார் 100 அடிப்படை புள்ளிகள் அதிகரிக்கவும் உதவும். பாரம்பரிய மருந்துகள் மற்றும் பைட்டோஃபார்மாசூட்டிகல்ஸ் மற்றும் மருத்துவ சாதனங்கள் உள்ளிட்ட மருந்துகளில் ஆராய்ச்சி மற்றும் மேம்பாட்டை ஊக்குவிப்பதை இந்த கொள்கை நோக்கமாகக் கொண்டுள்ளது. ஒழுங்குமுறை கட்டமைப்பை வலுப்படுத்துதல், கண்டுபிடிப்புகளில் முதலீடுகளை ஊக்குவித்தல் மற்றும் கண்டுபிடிப்புகளுக்கான வசதியான சுற்றுச்சூழல் அமைப்பை உருவாக்குதல் ஆகிய மூன்று முக்கிய அம்சங்களில் உள்நாட்டில் உருவாக்கப்பட்ட அதிநவீன தயாரிப்புகள் மற்றும் தொழில்நுட்பங்கள் மூலம் ஆராய்ச்சி மற்றும் வளர்ச்சியை ஊக்குவிப்பதில் அதிக கவனம் செலுத்த வேண்டியதன் அவசியத்தை இக்கொள்கை அங்கீகரித்தது.
இந்த நிகழ்வில் கொள்கை வகுப்பாளர்கள், சுகாதாரத் துறையைச் சேர்ந்த வல்லுநர்கள் மற்றும் கல்வியாளர்கள், சிந்தனைக் குழுக்கள், தொழில்துறை மற்றும் ஊடகங்களின் பிரதிநிதிகள் உள்ளிட்ட பிற பிரமுகர்கள் பங்கேற்க உள்ளனர்.
பிரதமர் அலுவலகம்
இங்கிலாந்து பிரதமர் போரிஸ் ஜான்சனுடன் பிரதமர் தொலைபேசி மூலம் பேச்சு
இங்கிலாந்து பிரதமர் திரு போரிஸ் ஜான்சனை தொலைபேசி மூலம் தொடர்பு கொண்டு பேசிய பிரதமர் திரு. நரேந்திர மோடி, இங்கிலாந்தில் அண்மையில் நடந்து முடிந்த பொதுத் தேர்தலில் பெற்ற வெற்றிக்காக அவருக்கு வாழ்த்து தெரிவித்தார்.
இங்கிலாந்து பிரதமராக திரு ஜான்சன் மீண்டும் தேர்ந்தெடுக்கப்பட்டிருப்பது, அவர் மீதும், அவரது கன்சர்வேடிவ் கட்சி மீதும் இங்கிலாந்து மக்கள் வைத்துள்ள நம்பிக்கையை பிரதிபலிப்பதாக உள்ளது என்று பிரதமர் தெரிவித்தார்.
இந்திய மக்கள் சார்பிலும், தமது சார்பிலும் நல்வாழ்த்துகளை தெரிவித்துக் கொண்ட பிரதமர், போரிஸ் ஜான்சனின் திறமை மிக்க தலைமையின்கீழ், இந்தியா – இங்கிலாந்து இடையிலான ராணுவ ஒத்துழைப்பு மேலும் வலுப்பெறும் என்று நம்பிக்கைத் தெரிவித்தார்.
பிரதமரின் நல்வாழ்த்துகளுக்காக அவருக்கு திரு போரிஸ் ஜான்சன் நன்றி தெரிவித்துக் கொண்டார். இந்தியா-இங்கிலாந்து இடையிலான நட்புறவை மேலும் வலுப்படுத்துவது என்ற தமது உறுதிப்பாட்டையும் அவர் வெளிப்படுத்தினார்.
விரைவில் இந்தியா வருமாறு திரு ஜான்சனுக்கு பிரதமர் அழைப்பு விடுத்தார். இந்த அழைப்பை அவர் ஏற்றுக் கொண்டார்.
நிலக்கரி அமைச்சகம்
நிலக்கரி விநியோகத்தில் பற்றாக்குறை இல்லை: ஜனவரி 2023-ல் உற்பத்தி 698.24 மில்லியன் டன்னை எட்டியது
நாட்டில் நிலக்கரி பற்றாக்குறை ஏதுமில்லை. கடந்த 2020-21-ம் நிதியாண்டில் 716.08 மில்லியன் டன் அளவுக்கு நிலக்கரி உற்பத்தி செய்யப்பட்ட நிலையில், 2021-22-ம் நிதியாண்டில் 778.19 மில்லியன் டன் அளவிற்கு நிலக்கரி உற்பத்தி செய்யப்பட்டுள்ளது. நடப்பு நிதியாண்டில் ஜனவரி 2023 வரை 698.24 மில்லியன் டன் அளவிற்கு நிலக்கரி உற்பத்தி நடைபெற்றுள்ளது. இது கடந்த ஆண்டின் இதே காலகட்டத்தைவிட 16% அதிகமாகும்.
நடப்பு நிதியாண்டில், ஏப்ரல் முதல் ஜனவரி வரை 572.25 மில்லியன் டன் அளவிற்கு நிலக்கரி விநியோகம் செய்து நாட்டிலேயே மிகப் பெரிய நிலக்கரி விநியோகஸ்தராக இந்திய நிலக்கரி நிறுவனம் திகழ்கிறது. கடந்த ஆண்டின் இதே காலகட்டத்தைவிட 5.5% அதிகமாகும்.
இத்தகவலை மத்திய நிலக்கரி, சுரங்கம், மற்றும் நாடாளுமன்ற விவகாரத்துறை அமைச்சர் திரு பிரலாத் ஜோஷி மக்களவையில் இன்று தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1897343
-----
AP/IR/KPG/GK
(Visitor Counter : 89
பிரதமர் அலுவலகம்
டாக்டர் பாபாசாகேப் அம்பேத்கர் நினைவுநாளில் பிரதமர் மரியாதை
டாக்டர் பாபாசாகேப் அம்பேத்கரின் நினைவுநாளில், நமது நாட்டுக்கு அவர் ஆற்றிய சிறப்பான சேவையை நினைவுகூர்ந்து பிரதமர் திரு.நரேந்திர மோடி மரியாதை செலுத்தியுள்ளார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“மகாபரிநிர்வாண் தினத்தில், டாக்டர் பாபாசாகேப் அம்பேத்கர் நமது நாட்டுக்கு ஆற்றிய சிறப்பான சேவையை நினைவுகூர்ந்து நான் அவருக்கு மரியாதை செலுத்துகிறேன். அவரது போராட்டங்கள் லட்சக்கணக்கானோருக்கு நம்பிக்கையை அளித்தது. மிக விரிவான அரசியல் சாசனத்தை இந்தியாவுக்கு அளிக்க அவர் மேற்கொண்ட முயற்சிகள் ஒருபோதும் மறக்க இயலாதவை”.
பாதுகாப்பு அமைச்சகம்
இமாச்சலப் பிரதேசம், பதோலியில் நடைபெற்ற நிகழ்ச்சியில் நாட்டுக்காக உயிர்நீத்த பாதுகாப்புப் படையினரின் குடும்பத்தினரை பாதுகாப்பு அமைச்சர் கவுரவித்தார்; நாடு என்றென்றும் அவர்களுக்கு கடன்பட்டுள்ளதாக தெரிவித்தார்
பாதுகாப்புத் துறை அமைச்சர் திரு ராஜ்நாத் சிங், நாட்டுக்காக உயிர்நீத்த இமாச்சலப் பிரதேசத்தைச் சேர்ந்த பாதுகாப்புப் படையினரின் குடும்பத்தினரை செப்டம்பர் 26, 2022 அன்று கவுரவித்தார். இதற்கான நிகழ்ச்சி கங்ரா மாவட்டத்தில் உள்ள பதோலியில் நடைபெற்றது. முதலாவது பரம்வீர் சக்ரா விருது பெற்ற மேஜர் சோம்நாத் சர்மா ; மகாவீர் சக்ரா விருது பெற்ற பிரிகேடியர் ஷெர் ஜங் தாபா ; பரம்வீர் சக்ரா விருது பெற்ற லெப்டினென்ட் கர்னல் தன் சிங் தாபா ; கேப்டன் விக்ரம் பத்ரா ; சுபேதார் மேஜர் சஞ்சய் குமார் , உள்ளிட்ட போரில் உயிர்நீத்த வீரர்களுக்கு பாதுகாப்புத் துறை அமைச்சர் மரியாதை செலுத்தினார்.
பின்னர் போரில் உயிர்நீத்த வீரர்களின் குடும்பத்தினரை கவுரவித்த திரு ராஜ்நாத் சிங், தியாகம் செய்த துணிச்சலான வீரர்களின் குடும்பத்தினருக்கு நாடு என்றென்றும் கடன்பட்டுள்ளதாக குறிப்பிட்டார். ஒழுக்கம், கடமையில் அர்ப்பணிப்பு, தேசபக்தி மற்றும் தியாகம் மூலம் மக்களுக்கு குறிப்பாக, இளைஞர்களுக்கு பாதுகாப்பு படையினர் எப்போதும் உந்து சக்தியாக திகழ்கின்றனர் என்று தெரிவித்தார். பின்னணி, மதம் மற்றும் நம்பிக்கை ஒரு பொருட்டு கிடையாது. நம்முடைய மதிப்பிற்குரிய மூவர்ணக் கொடி தொடர்ந்து உயரத்தில் பறக்கவேண்டும் என்பது முக்கியம் என்று கூறினார்.
உலகிற்கு அமைதியை வலியுறுத்திய, ஒரே நாடு இந்தியா என்று கூறிய பாதுகாப்புத் துறை அமைச்சர், நமது ராணுவத்தின் துணிச்சல் உலகம் முழுவதும் மதிக்கப்படுகிறது என்று தெரிவித்தார். எந்த ஒரு நாட்டையும், இந்தியா தாக்கவில்லை என்றும், ஒரு இஞ்ச் அன்னிய நாட்டு நிலத்தைக்கூட கைப்பற்றவில்லை என்றும் தெரிவித்த அவர், இந்தியாவின் நல்லிணக்கத்திற்கு யாராவது ஊறு விளைவித்தால், உரிய பதிலடி கொடுக்கப்படும் என்றும் உறுதியளித்தார்.
அமைதியை விரும்பும் இந்தியா, போருக்கு தயங்குவதாக தவறாக நினைக்கக்கூடாது என்று அவர் கூறினார். கொவிட்- 19 தொற்று பாதிப்பை உலக நாடுகளுடன் நாம் எதிர்கொண்டிருந்த நிலையில், வடக்கு எல்லைப்பகுதியில் சீனாவுடன் நமக்கு கருத்து வேறுபாடு ஏற்பட்டது. எந்தவொரு பெரிய சக்தியாக இருந்தாலும், அது பொருட்டல்ல என்பதை கல்வான் சம்பவம் மூலம் நமது தைரியமிக்க வீரர்கள் நிரூபித்தனர் என்று கூறினார். இந்தியா ஒருபோதும், தலைவணங்காது என்று அவர் தெரிவித்தார்.
நட்பு நாடுகளுக்கு பாதுகாப்பை உறுதி செய்யும் வகையில், புதிய இந்தியாவை அரசு கட்டமைத்து வருவதாக கூறிய பாதுகாப்புத் துறை அமைச்சர் திரு ராஜ்நாத் சிங், அதற்கு தீங்கு விளைவிக்க விரும்புபவர்களுக்கு பதிலடி கொடுக்கப்படும் என்று கூறினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1862255
உணவுப் பதப்படுத்துதல் தொழிற்சாலைகள் அமைச்சகம்
உணவு சாகுபடிக்குப் பிந்தைய இழப்பு
மதிப்புக் கூட்டுப்பொருட்களை உருவாக்குதல், சாகுபடிக்குப் பிந்தைய இழப்புகளைக் குறைத்தல் உள்ளிட்டவற்றின் மூலம் உணவுப்பதப்படுத்தும் துறையின் ஒட்டுமொத்த மேம்பாட்டிற்காக, சாகுபடிக்குப் பிந்தைய உள்கட்டமைப்பு மற்றும் பதப்படுத்தும் வசதிகளை ஏற்படுத்த வேண்டும் என்பதை மத்திய உணவுப்பதப்படுத்தும் தொழில்துறை அமைச்சகம் கட்டாயமாக்கியுள்ளது. வேளாண் அத்தியாவசியப்பொருட்களின் சாகுபடிக்குப் பிந்தைய இழப்பு குறித்து அறிந்து கொள்வதற்காக இந்த அமைச்சகத்தின் சார்பில் இந்திய வேளாண் ஆராய்ச்சிக் கவுன்சில் – சாகுபடிக்குப் பிந்தைய பொறியியல் தொழில்நுட்ப நிறுவனம்  உதவியுடன் ஒரு ஆய்வும், நபார்டு ஆலோசனை சேவை நிறுவனத்தின் உதவியுடன் மற்றொரு ஆய்வு நடத்தப்பட்டன. இதில் 2022-ம் ஆண்டில் தானியங்களுக்கான சாகுபடிக்குப் பிந்தைய இழப்பு 3.89-5.92 சதவீதமாகவும், பருப்பு வகைகளின் இழப்பு 5.65-6.74 சதவீதமாகவும், எண்ணெய் வித்துக்களின் இழப்பு 2.87-7.51 சதவீதமாகவும், பழங்களின் இழப்பு 6.02-15.05 சதவீதமாகவும், காய்கறிகளின் இழப்பு 4.87-11.61 சதவீதமாகவும் இருக்கக்கூடும் எனவும் கணிக்கப்பட்டுள்ளது.
மக்களவையில் இன்று எழுப்பப்பட்ட கேள்விக்கு மத்திய உணவுப் பதப்படுத்தும் துறை இணையமைச்சர் பிரஹலாத் சிங் பட்டேல் அளித்துள்ள எழுத்துப்பூர்வமான பதிலில் இவ்வாறு தெரிவிக்கப்பட்டுள்ளது.
பிரதமர் அலுவலகம்
மார்ச் 21, 2023 அன்று வடகிழக்கு பகுதிகளுக்கு பயணம் மேற்கொள்ளவிற்கும் பாரத் கௌரவ் ரயில் சேவை குறித்து பிரதமர் மகிழ்ச்சி தெரிவித்துள்ளார்
வரும் மார்ச் 21, 2023 அன்று வடகிழக்கு பகுதிகளுக்கு பயணம் மேற்கொள்ளவிற்கும் பாரத் கௌரவ் ரயில் சேவை குறித்து பிரதமர் திரு நரேந்திர மோடி மகிழ்ச்சி தெரிவித்துள்ளார். இது, மகிழ்ச்சியான மற்றும் நினைவை விட்டு நீங்காத பயணமாக அமையும் என்றும், வடகிழக்கு பகுதிகளை அறிந்து கொள்ளும் அற்புதமான வாய்ப்பு என்றும் திரு மோடி குறிப்பிட்டுள்ளார்.
பாரத் கௌரவ் டீலக்ஸ் குளிர்சாதன பயணிகள் ரயில் மூலம் “வடகிழக்கு பகுதிகளை கண்டறிதல்: குவஹாத்திக்கும் அப்பால்” என்ற சிறப்பு சேவையை வடகிழக்கு மாநிலங்களுக்கு இயக்க இந்திய ரயில்வே முடிவு செய்துள்ளது. மார்ச் 21 அன்று தில்லி சாஃப்தார்ஜங் ரயில் நிலையத்திலிருந்து புறப்படும் இந்த ரயில், அசாமின் குவஹாத்தி, சிவசாகர், ஜார்ஹட் மற்றும் காசிரங்கா, திரிபுராவின் உனகோடி, அகர்தலா மற்றும் உதய்பூர், நாகாலாந்தின் திம்மாப்பூர் மற்றும் கொஹிமா, மேகாலயாவின் ஷில்லாங் மற்றும் சிரபுஞ்சி ஆகிய பகுதிகளுக்கு 15 நாட்களில் செல்லும்.
இந்த சிறப்பு ரயில் சேவை பற்றி மத்திய கலாச்சாரம், சுற்றுலா மற்றும் வடகிழக்கு மாகாண வளர்ச்சிக்கான அமைச்சர் திரு ஜி. கிஷன் ரெட்டி வெளியிட்டுள்ள தொடர் ட்விட்டர் பதிவிற்கு பதில் அளித்து பிரதமர் கூறியதாவது:
“இது, மகிழ்ச்சியான மற்றும் நினைவை விட்டு நீங்காத பயணமாகவும், வடகிழக்கு பகுதிகளை அறிந்து கொள்ளும் அற்புதமான வாய்ப்பாகவும் அமையும்.”
தொலைதொடர்பு மற்றும் தகவல் தொழில்நுட்ப அமைச்சகம்
சர்வதேச அழைப்புகளுக்காக அமைக்கப்பட்ட சட்டவிரோத தொலைத்தொடர்பு கட்டமைப்பை தொலைத்தொடர்புத் துறை கண்டுபிடித்துள்ளது
இந்தியாவில் உள்ள உள்நாட்டு மொபைல் மற்றும் வயர்லைன் வாடிக்கையாளர்களுக்கு சர்வதேச அழைப்பு வசதியை அளிப்பதற்காக சட்டவிரோதமாக இணையதளம் மூலம் தொலைத் தொடர்பு கட்டமைப்பு அமைக்கப்பட்டதை தொலைத்தொடர்பு துறை கண்டுபிடித்துள்ளது. இதுபோன்ற சட்டவிரோதமான கட்டமைப்பு நாட்டின் பாதுகாப்புக்கு அச்சுறுத்தலையும், அரசுக்கு வருவாய் இழப்பையும் ஏற்படுத்தும்.
கடந்த 4 மாதங்களில் 30 சட்டவிரோத தொலைத்தொடர்பு அமைப்புகள் கண்டுபிடிக்கப்பட்டுள்ளது.
இதுபோன்ற, சட்டவிரோத தொலைத் தொடர்பு அமைப்புகள் இருப்பது தெரியவந்தால், பொதுமக்கள் 18001104204/1963 என்ற எண்ணுக்கு தொடர்பு கொண்டு புகார் அளிக்கலாம் என்று கேட்டுக்கொள்ளப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1862932
ஜல்சக்தி அமைச்சகம்
ஹரியானா முதலமைச்சருடன் மத்திய ஜல்சக்தி துறை அமைச்சர் காணொளி மூலம் ஆலோசனை
மத்திய ஜல்சக்தி துறை அமைச்சர் திரு.கஜேந்திர சிங் ஷெகாவத் இன்று காணொளிக் காட்சி மூலம், ஹரியானா முதலமைச்சர் திரு.மனோகர் லால் கட்டாருடன் அம்மாநிலத்தில் ஜல்ஜீவன் இயக்கத்தை செயல்படுத்துவது தொடர்பான பல்வேறு அம்சங்கள் குறித்து விவாதித்தார். மத்திய குடிநீர் மற்றும் துப்புரவுத் துறை மேற்கொண்ட விரிவான நடவடிக்கையின் தொடர்ச்சியாக, ஜல்சக்தி அமைச்சகம் ,கிராமங்களில் வீடுகளுக்குக் குழாய் மூலம் குடிநீர் வழங்குவது தொடர்பாக பல்வேறு மாநிலங்கள்/யூனியன் பிரதேசங்களுடன் கடந்த 3 மாதங்களாக குடிநீர் வழங்கல் திட்டங்களின் நிலவரம் குறித்து ஆலோசனை நடத்தி வருகிறது. ‘’ஜல் ஜீவன் இயக்கம்’’ என்னும் முக்கியமான திட்டத்தை மத்திய அரசு மாநிலங்களின் ஒத்துழைப்புடன், நாட்டில் ஒவ்வொரு கிராமப்புற வீட்டுக்கும் குழாய் மூலம் வரையறுக்கப்பட்ட அளவு தரமான குடிநீரை, சரியான கால இடைவெளியில், நீண்டகால அடிப்படையில் வாழ்க்கைத் தரத்தை உயர்த்தும் விதத்தில், குறைந்த கட்டணத்தில் செயல்படுத்தத் திட்டமிட்டுள்ளது. கிராமப்புற வீடுகளுக்கு குடிநீர்க் குழாய் இணைப்பு வழங்கும் அரசின் முயற்சி, கோவிட்-19 சூழலில் முன்னுரிமை அடிப்படையில் மேற்கொள்ளப்படுகிறது. இதன் மூலம், கிராமப்புற மக்கள் பொது இடங்களில் தண்ணீருக்காகக் காத்திருந்து சிரமப்படத் தேவையில்லை.
2022-ஆம் ஆண்டுக்குள் ஹரியானாவில் அனைத்து வீடுகளுக்கும் குழாய் இணைப்பு கொடுக்கப்படும் என முதலமைச்சர் உறுதியளித்தார். குழாய் மூலம் குடிநீர் வழங்கும் திட்டத்தின் கீழ், அனைத்து கிராம வீடுகளையும் கொண்டு வரும் போது, கிராமங்களில் வீடுகளின் வளாகத்துக்குள்ளேயே குழாய் இணைப்பு பெறுவதற்கு வழி ஏற்படும். அனைத்து கிராம வீடுகளுக்கும் 2024-ஆம் ஆண்டுக்குள் குடிநீர்க் குழாய் இணைப்பு வழங்கும் மத்திய அரசின் இலக்குக்கு முன்னதாகவே 2022-ஆம் ஆண்டுக்குள் 100 சதவீதம் குழாய் இணைப்பு வழங்க ஹரியானா மாநிலம் திட்டமிட்டுள்ளது. இதன் மூலம், ஒவ்வொரு கிராமப்புற வீட்டுக்கும் குழாய் இணைப்பு வழங்கும் லட்சியத்தை முன்னதாகவே எட்டும் முன்னணி மாநிலங்களில் ஹரியானாவும் ஒன்றாக இருக்கும்.
ஹரியானாவில் உள்ள 28.94 லட்சம் கிராமப்புற வீடுகளில், 18.83 லட்சம்  வீடுகளுக்கு ஏற்கனவே குழாய் இணைப்பு வழங்கப்பட்டுள்ளது. எஞ்சிய 10.11 லட்சம் வீடுகளில், 2020-21-இல் 7 லட்சம் வீடுகளுக்கு இணைப்பு வழங்கத் திட்டமிடப்பட்டுள்ளது. நடப்பு ஆண்டில், ஒரு மாவட்டத்தில் 100 சதவீத இணைப்பு வழங்க மாநிலம் திட்டமிட்டுள்ளது. மாநிலத்தில் மொத்தமுள்ள 6,987 கிராமங்களில் 2,898 கிராமங்களில் இதனைச் செயல்படுத்த உத்தேசிக்கப்பட்டுள்ளது.
(Visitor Counter : 119
பிரதமர் அலுவலகம்
80-வது அகில இந்திய நாடாளுமன்ற சட்டமன்ற பேரவைத் தலைவர்கள் மாநாட்டின் நிறைவு நிகழ்ச்சியில் நவம்பர் 26 அன்று பிரதமர் உரையாற்றுகிறார்
80-வது அகில இந்திய நாடாளுமன்ற சட்டமன்ற பேரவைத் தலைவர்கள் மாநாட்டின் நிறைவு நிகழ்ச்சியில் நவம்பர் 26 அன்று பிற்பகல் 12.30 மணிக்கு காணொலி மூலம் பிரதமர் திரு நரேந்திர மோடி உரையாற்றுகிறார்.
1921-ஆம் ஆண்டு அகில இந்திய நாடாளுமன்ற சட்டமன்ற பேரவைத் தலைவர்கள் மாநாடு தொடங்கியது. இதன் நூற்றாண்டு விழா இந்த வருடம் கொண்டாடப்படுகிறது. நூற்றாண்டைக் குறிக்கும் விதமாக குஜராத்தில் உள்ள கேவாடியாவில், நவம்பர் 25 மற்றும் 26 ஆகிய தேதிகளில் இந்த இரண்டு நாள் மாநாடு நடக்கிறது. 'சட்டமன்றம், அதிகாரிகள் மற்றும் நிதித்துறைக்கு இடையேயான இணக்கமான ஒத்துழைப்பு துடிப்பான ஜனநாயகத்துக்கு அவசியம்' என்பது இந்த வருட மாநாட்டின் மையக் கருவாக இருக்கும்.
குடியரசுத் தலைவர் திரு ராம் நாத் கோவிந்த் நவம்பர் 25 அன்று இம்மாநாட்டை துவக்கி வைக்கிறார். குடியரசு துணைத் தலைவர் மற்றும் மாநிலங்களவையின் தலைவர் திரு எம் வெங்கையா நாயுடு, மக்களவை மற்றும் இந்த மாநாட்டின் தலைவர் திரு ஓம் பிர்லா, குஜராத் ஆளுநர் திரு ஆச்சார்ய தேவ்விரத், குஜராத் முதல்வர் திரு விஜய் ரூபானி மற்றும் இதர பிரமுகர்கள் கலந்து கொள்கிறார்கள்.
------
(
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.04 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.04 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 19.58 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820788
பாதுகாப்பு அமைச்சகம்
விமானப்படை பொன்விழா பள்ளியில் 33-வது வருடாந்திர தடகளப் போட்டி
தில்லி கண்டோன்மென்டிற்கு உட்பட்ட சுப்ரதோ பூங்காவில் செயல்படும் விமானப்படை பொன்விழா பள்ளியில் 33-வது வருடாந்திர தடகள விளையாட்டுப் போட்டிகள் 2018 டிசம்பர் 8 அன்று நடைபெற்றது. விமானப்படை துணைத் தளபதி ஏர்வைஸ் மார்ஷல் அமர் அஹூஜா சிறப்பு விருந்தினராகக் கலந்து கொண்டு சிறப்பித்தார். உலக குத்துச்சண்டை வீராங்கனை திருமதி சோனியா சாகல், கௌரவ விருந்தினராகக் கலந்து கொண்டார்.
இந்த விழாவில் பள்ளியில் கேஜி வகுப்பு பயிலும் மாணவர்கள், ‘இளம் மொட்டுகள்’ என்ற பெயரிலும், பள்ளியின் ஏரோ மாடலிங் கிளப் மாணவர்கள் மஞ்சள் பறவை மற்றும் வேட்டை விமானங்கள் என்ற பெயரிலும் நடத்திய சாகசங்கள், பார்வையாளர்களைக் கவர்ந்தன. நான்காம் வகுப்பு மாணவர்கள் யோகாஏரோபிக்ஸ் செய்து காட்டினர்.
பல்வேறு போட்டிகளில் வெற்றி பெற்ற மாணவர்களுக்கு திருமதி சோனியா சாகல், ஏர்வைஸ் மார்ஷல் அமர் அஹூஜா, அவரது மனைவி திருமதி மம்தா அஹூஜா ஆகியோர் பதக்கங்கள் மற்றும் சுழற்கோப்பைகளை வழங்கினர்.
எரிசக்தி அமைச்சகம்
இந்தியாவின் எரிசக்தி மாற்ற இலக்குகள் குறித்து மாநிலங்களுடன் விவாதிப்பதற்கான மெய்நிகர் கூட்டத்திற்கு மத்திய எரிசக்தி துறை அமைச்சர் தலைமை வகித்தார்
இந்தியாவின் எரிசக்தி மாற்ற இலக்குகளை அடைவதில் மாநிலங்கள் மற்றும் யூனியன் பிரதேசங்களின் பங்கு குறித்து விவாதிப்பதற்காக நடைபெற்ற மெய்நிகர் கூட்டத்திற்கு மத்திய மின்சாரம் மற்றும் புதிய மற்றும் புதுப்பிக்கத்தக்க எரிசக்தித் துறை அமைச்சர் திரு ஆர் கே சிங் தலைமை வகித்தார்.
இந்த கூட்டத்தில் மின்சாரம், புதிய மற்றும் புதுப்பிக்கத்தக்க எரிசக்தி அமைச்சகங்களின் செயலர்கள், மாநிலங்கள் மற்றும் யூனியன் பிரதேசங்களின் மின்துறை செயலர்கள், கூடுதல் தலைமைச் செயலர்கள் கலந்து கொண்டனர்.
பருவநிலை மாற்றம் மற்றும் புவி வெப்பமயமாதலுக்கு எதிரான இந்தியாவின் போராட்டத்தை எரிசக்தி மாற்றத்தை உறுதி செய்வது குறித்த பிரதமரின் உறுதிப்பாட்டை செயல்படுத்தும் வாய்ப்புகள் மற்றும் ஆதாரங்கள் குறித்து இந்த கூட்டத்தில் ஆலோசனை மேற்கொள்ளப்பட்டது.
சிஓபி 26 மாநாட்டில் பிரதமர் வெளியிட்ட அறிவிப்புக்கிணங்க இந்த கூட்டத்திற்கு ஏற்பாடு செய்யப்பட்டிருந்தது. கார்பன் உமிழ்வை குறைத்தல் மற்றும் எரிசக்தி சேமிப்பை உறுதி செய்தல் ஆகியவற்றில் மாநிலங்களின் பங்கு குறித்து விவாதிப்பதே இதன் நோக்கமாகும்.
கூட்டத்தில் உரையாற்றிய திரு ஆர் கே சிங், பொருளாதாரத்தின் ஆற்றல் மிகுந்த துறைகளில் எரிசக்தி சேமிப்பை பெருமளவில் மேற்கொள்வதில் மத்திய, மாநில அரசுகளின் கூட்டு முயற்சிகள் குறித்து முடிவு செய்வது அவசியம் என்று கூறினார். இது குறித்த இலக்குகளை நிர்ணயிக்க மாநில அரசுகள் செயல் திட்டங்களை உருவாக்க வேண்டும் என்று அவர் வலியுறுத்தினார். புதிய மற்றும் நவீன இந்தியாவை உருவாக்க பாடுபடும் நாம் நவீன எரிசக்தி முறைகள் இல்லாமல் இதனை முன்னெடுக்க முடியாது என்று அவர் கூறினார்.
2024-ம் ஆண்டுக்குள் வேளாண் துறையில் டீசல் இல்லாத நிலையை உருவாக்க, டீசலுக்கு மாற்றாக புதுப்பிக்கத் தக்க எரிசக்தியை இந்தியா பயன்படுத்தும் என திரு ஆர் கே சிங் தெரிவித்தார்.
2021 நவம்பரில் கிளாஸ்கோவில் நடைபெற்ற சிஓபி-26 பருவநிலை உச்சி மாநாட்டில் உரையாற்றிய பிரதமர் பருவ நிலை மாற்ற பாதிப்புகளை சமாளிக்க இந்தியாவின் 5 அம்ச பஞ்சாமிர்த திட்டங்களை அறிவித்தது குறிப்பிடத்தக்கது.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1797488
அறிவியல் மற்றும் தொழில்நுட்பத்துறை
சறுக்குப் பெயர்வு மண்டலங்களில் உள்ளூர்மயமாக்கப்பட்ட உருவ மாற்றம் மற்றும் பகுதியாக உருகும் நிலைகள் இமயமலை குமாவுன் நகரில் நில அதிர்வைக் கட்டுப்படுத்தலாம்
இமயமலையில் நிலஅதிர்வு மற்றும் நிலச்சரிவு அபாயங்கள் குறித்த பெரும்பாலான ஆராய்ச்சிகள் புவி இயற்பியல் மற்றும் புவிசார்வியல் பண்புகளில் கவனம் செலுத்துகின்றன.
எனினும், பல சந்தர்பங்களில் இந்த இயற்கைப் பேரழிவுகளுக்கு உள்ளார்ந்த காரணம் மேற்பரப்பில் ஆழமாக அமைந்திருக்கலாம்; இதனால் பாறை வகைகள், ரியோலோஜி  உள்ளுர்மயமாக்கப்பட்ட உருவமாற்றம் போன்ற புவியியல் தாக்கங்களைக் கொண்டிருக்கலாம். எனவே இமயமலையின் குறிப்பிட்ட பகுதியில் புவி இயற்பியல் காட்சிகளைப் புரிந்துகொள்வது, இயற்கைப் பேரழிவுகளைப் பின்பற்றுவதின் அதன் நில அதிர்வு மற்றும் புவிசார் பண்புகளைப் போன்று முக்கியமனதாகும்.
டேராடடூனில் உள்ள இந்திய அரசின் அறிவியல் மற்றும் தொழில்நுட்பத்துறையின் கீழ் இயங்கும் தன்னாட்சி நிறுவனமான வாடியா இமாலயன் புவியியல் நிறுவன விஞ்ஞானிகள் ஆய்வு மேற்கொண்டனர். இமயமலையின் மேற்கே உள்ள இதர பகுதிகளில் அல்லாமல் குமாவுன் நகரில் பூமியின் மேற்பரப்பு உருகுவது, ஒரு அட்டவணையை தகடு, திட்ட வரைவு அல்லது பாறைகளை கொண்ட வளைவு போன்ற திட்ட வரைவு மண்டலமாகும். ,
சறுக்குப் பெயர்வு மண்டலங்களின்  அருகே உள்ள பாறைகளைகாட்டிலும் அதிக இடைப்பட்ட பகுதி உருகல்களின் தொடர்ச்சியான மண்டலத்திற்கு பதிலாக . இந்த சறுக்குப் பெயர்வு மண்டலங்கள் / உந்துதல் விமானங்களின் உடையக்கூடிய சிதைவு, இமயமலையின் இந்த பிராந்தியத்தில் வெளியேற்றம் மற்றும் நில அதிர்வுத்தன்மையை மேலும் கட்டுப்படுத்தக்கூடும் என்றும் விஞ்ஞானிகளின் ஆய்வு தெரிவிக்கிறது.